20. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 75760/Ε. 3591 της 21 Δεκ. 1955/13 Ιαν. 1956 Περί τροποποιήσεως της υπ’ αριθ. 73552/Ε. 3504/55 κοινής αποφάσεως Υπουργών Οικονομικών και Εργασίας.  Έχοντες υπ’ όψιν: α)Τας διατάξεις του άρθρ. 2 του Νόμ. 19/1944 «περί εξουσιοδοτήσεως του Υπουργού Οικονομικών όπως προβαίνη εις τροποποιήσεις των φορολογικών συντελεστών, β)την υπ’ αριθ. 73552/Ε. 3504/ 55 κοινήν απόφασιν των Υπουργών Οικονομικών και Εργασίας, αποφασίζομεν: 1.Οι εν τη παρ. 1 της υπ’ αριθ. 73552/Ε. 3504/55 κοινής αποφάσεως Υπουργών Οικονομικών και Εργασίας, τιθέμενοι περιορισμοί δια την περίπτωσιν συρροής συντάξεως ή βοηθημάτων εκ πλειόνων Ασφαλιστικών Οργανισμών, ισχύουν μόνον ως προς τους Οργανισμούς κυρίας Ασφαλίσεως. 2.Εις περίπτωσιν λήψεως συντάξεως ή βοηθήματος εξ Επικουρικού Οργανισμού ουχί κατά κυρίαν Ασφάλισιν αλλά ως επικουρικής τοιαύτης οι περί ων η παρούσα συνταξιούχοι θα δικαιωθούν επιδόματος και εκ του Επικουρικού των Ταμείου. 3.Εις περίπτωσιν συρροής βοηθημάτων εκ δύο Επικουρικών Ταμείων μόνον το δώρον καταβάλλεται και εκ των δύο πηγών. 